CELEX: 62018TN0655
Language: da
Date: 2018-10-30 00:00:00
Title: Sag T-655/18: Sag anlagt den 30. oktober 2018 — Aupicon m.fl. mod EEAS

21.1.2019   
            
            
               DA
            
            
               Den Europæiske Unions Tidende
            
            
               C 25/45
            
         
      Sag anlagt den 30. oktober 2018 — Aupicon m.fl. mod EEAS
      (Sag T-655/18)
      (2019/C 25/58)
      Processprog: fransk
      
         Parter
      
      
         Sagsøgere: Delphine Aupicon (Gaborone, Botswana) og ti andre sagsøgere (ved advokat N. de Montigny)
      
         Sagsøgt: EU-Udenrigstjenesten (EEAS)
      
         Sagsøgernes påstande
      
      
                  —
               
               
                  Annullation af afgørelsen ADMIN(2017)26 truffet af EU-Udenrigstjenestens generaldirektør for budget og administration den 19. december 2017 om fastsættelse af de lande, hvor levevilkårene anses som svarende til levevilkårene i Den Europæiske Union, som ikke giver ret til udbetaling af en godtgørelse for levevilkårene, jf. artikel 10 i bilag X til vedtægten — Regnskabsåret 2018.
               
            
                  —
               
               
                  Om fornødent annullation af sagsøgernes lønseddel for januar 2018.
               
            
                  —
               
               
                  EEAS tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført to anbringender.
      
                  1.
               
               
                  Første anbringende om tilsidesættelse af artikel 1, stk. 3, i bilag X til vedtægten for tjenestemænd i Den Europæiske Union med den begrundelse, at EEAS ikke har vedtaget almindelige gennemførelsesbestemmelser i overensstemmelse med vedtægtens artikel 110.
               
            
                  2.
               
               
                  Andet anbringende dels om, at EEAS har anlagt åbenbart urigtige skøn i forbindelse med analysen af de kriterier, der skal tages hensyn til i forbindelse med fastsættelsen af godtgørelsen for levevilkårene, dels om, at der ikke foreligger en relevant begrundelse.